**ชื่อโครงการ**  **สถานศึกษาสีขาว ปลอดยาเสพติดและอบายมุข**

**แผนงาน** งานกิจกรรมนักเรียน

**สอดคล้องกับนโยบาย สพฐ.** ที่ 1ด้านความปลอดภัย

**ตัวชี้วัดที่ 1.1** พัฒนาสถานศึกษาให้เป็นพื้นที่ปลอดภัยของผู้เรียนทุกคน พร้อม

เสริมสร้างระบบและกลไกในการดูแลความปลอดภัยอย่างเข้มข้น ให้กับ

ผู้เรียน ครู และบุคลากรทางการศึกษา จากโรคภัยต่าง ๆ ภัยพิบัติและ

ภัยคุกคามทุกรูปแบบ

**สอดคล้องกับนโยบาย สพป.ปข.1** ที่ 3. ผู้เรียน ครูและบุคลากรทางการศึกษา และสถานศึกษา

ได้รับการดูแลความปลอดภัยจากภัยคุกคามทุกรูปแบบ สามารถปรับตัวต่อ

โรคอุบัติใหม่ โรคอุบัติซ้ำ และรองรับวิถีชีวิตใหม่ รวมถึงการจัดสภาพแวดล้อมที่

เอื้อต่อการมีสุขภาวะที่ดี

**สอดคล้องกับกลยุทธ์สถานศึกษา** ที่ 3กระบวนการจัดการเรียนการสอนที่เน้นผู้เรียนเป็นสำคัญ

**สนองมาตรฐานคุณภาพการศึกษา** ที่ ๑ และ ๓

**ลักษณะโครงการ** โครงการต่อเนื่อง

**ผู้รับผิดชอบโครงการ** นางสาวสุปรียา ตรีหัตถ์

**ระยะเวลาดำเนินการ** ตุลาคม 2565 ถึง กันยายน 2566

**1. หลักการและเหตุผล**

ปัจจุบัน“ยาเสพติด” เป็นปัญหาสำคัญในระดับชาติ ซึ่งทุกรัฐบาลมีนโยบายเร่งด่วนในการแก้ไขอย่างจริงจัง นับวันปัญหายาเสพติดยิ่งทวีความรุ่นแรงมากขึ้น อันส่งผลกระทบต่อการพัฒนาประเทศ ทั้งด้านเศรษฐกิจ สังคม การเมือง และความมั่นคงของประเทศ พร้อมกันนี้กระทรวงศึกษาธิการซึ่งเล็งเห็นความสำคัญของการเร่งแก้ปัญหาดังกล่าว จึงเร่งรัดให้ทุกสถานศึกษาร่วมกับชุมชน มุ่งเน้นการหามาตรการในการป้องกันและแก้ไขปัญหา ควบคู่ไปกับการพัฒนาคุณภาพของนักเรียน ให้เป็นผู้ที่มีความรู้ ความสามารถ ทักษะ และประการณ์ในการดำรงชีวิต ได้รับการบ่มเพาะปลูกฝัง และสร้างจิตสำนึก รับผิดชอบต่อตนเอง สังคม ชุมชน สามารถปกป้องตนเอง ชุมชนและสังคมให้ห่างไกลจากยาเสพติดมุ่งหวังให้สถานศึกษาเป็น“โรงเรียนสีขาวปลอดยาเสพติด”

โรงเรียนบ้านบางสะพานน้อย ตระหนักถึงความสำคัญดังกล่าว จึงได้จัดทำโครงการสถานศึกษา สีขาว ปลอดยาเสพติดและอบายมุข ขึ้น

**2. วัตถุประสงค์**

2.1 เพื่อให้นักเรียนมีสุขภาพพลานามัยสมบูรณ์ไม่ติดยาเสพติด

2.2 เพื่อป้องกันการแพร่ยาเสพติดเข้ามาในโรงเรียน

2.3 เพื่อรณรงค์ต่อต้านยาเสพติดอย่างต่อเนื่อง

**3. เป้าหมาย**

**๓.๑ เชิงปริมาณ**

(1) นักเรียนทุกคนไม่ติดยาเสพติดและอบายมุข

**๓.๒ เชิงคุณภาพ**

(1) ร้อยละ ๑๐0 ของนักเรียนมีพลานามัยสมบูรณ์ มีความรู้ความเข้าใจในโทษ

ของยาเสพติดและอบายมุข

**4. วิธีการดำเนินงาน**

|  |  |  |  |
| --- | --- | --- | --- |
| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| 1 | ประชุมคณะครูศึกษาสภาพปัญหาและความต้องการ | ต.ค.๖5 | ผู้อำนายการ |
| 2 | จัดทำโครงการและเสนอขออนุมัติ | ต.ค.๖5 | นางสาวสุปรียา ตรีหัตถ์ |
| 3 | ประชุมครูในโรงเรียน ชี้แจง มอบหมาย แต่งตั้งผู้รับผิดชอบ | ต.ค.๖5 | ผู้อำนวยการ |
| 4 | กิจกรรมรณรงค์ต่อต้านยาเสพติดและเอดส์  - วันงดสูบบุหรี่  - วันต่อต้านยาเสพติด | พฤษภาคม 2566  มิถุนายน 2566 | นางสาวสุปรียา ตรีหัตถ์ |
| 5 | อบรมรู้ทันภัยโรคเอดส์ และยาเสพติด | ตุลาคม 2565 ถึง กันยายน 2566 | นางสาวสุปรียา ตรีหัตถ์ |
| 6 | รณรงค์เพื่อส่งเสริมการขับขี่ปลอดภัยในสถานศึกษา | มิถุนายน-สิงหาคม 2566 | นางสาวสุปรียา ตรีหัตถ์ |
| 7 | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย ประสบผลสำเร็จตามวัตถุประสงค์และนโยบาย | ตุลาคม 2565 ถึง กันยายน 2566 | ผู้อำนวยการ |
| ๘ | สรุป รายงานผลการปฏิบัติงานต่อผู้อำนวยการ ตามลำดับ | กันยายน 2566 | นางสาวสุปรียา ตรีหัตถ์ |

**๕. ระยะเวลาและสถานที่ดำเนินงานการ**

ระยะเวลา ตุลาคม ๒๕๖5 ถึง กันยายน ๒๕๖6

สถานที่ดำเนินการ โรงเรียนบ้านบางสะพานน้อย/ชุมชนบริเวณใกล้เคียง

**6. งบประมาณการดำเนินการ**

๖.๑ งบประมาณจำนวน 1,000 บาท (ขอถัวจ่ายทุกรายการ)

๖.๒ รายละเอียดการใช้งบประมาณ

เงินอุดหนุนรายหัวนักเรียน จำนวน 1,000 บาท

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | กิจกรรมรณรงค์ต่อต้านยาเสพติดและเอดส์  - วันงดสูบบุหรี่  - วันต่อต้านยาเสพติด  - อบรมรู้ทันภัยโรคเอดส์  - รณรงค์เพื่อส่งเสริมการขับขี่ปลอดภัยในสถานศึกษา | - | - | 1,000 | 1,000 |
|  | **รวม** | **-** | **-** | **1,000** | **1,000** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| -นักเรียนมีพลานามัยสมบูรณ์ มีความรู้ความเข้าใจในโทษของยาเสพติด  -ผลการเรียนของนักเรียนดีขึ้น | - สังเกตพฤติกรรม  - สอบถาม  - สำรวจผลการเรียนนักเรียน | แบบสังเกตพฤติกรรมของนักเรียน  แบบสอบถาม  แบบรายงานผลสัมฤทธิ์ทางการเรียนของนักเรียน |

**8. ผลที่คาดว่าจะได้รับ**

8.1 นักเรียนมีสุขภาพพลานามัยสมบูรณ์ไม่ติดยาเสพติดและมีส่วนร่วมในการป้องกันการแพร่ยาเสพติด และอบายมุขเข้ามาในโรงเรียน

8.๒ เป็นการสร้างความสัมพันธ์อันดีระหว่างบ้านกับโรงเรียน

8.๓ โรงเรียนเป็นสถานศึกษาสีขาวปลอดยาเสพติดและอบายมุข

(ลงชื่อ) ผู้เสนอโครงการ

(นางสาวสุปรียา ตรีหัตถ์)

ครูชำนาญการโรงเรียนบ้านบางสะพานน้อย

(ลงชื่อ) ผู้อนุมัติโครงการ

(นางสุกัญญา ปัตเมฆ)

ผู้อำนวยการโรงเรียนบ้านบางสะพานน้อย